ai4bharat/Pralekha huggingface dataset:
சாலைப் போக்குவரத்து மற்றும் நெடுஞ்சாலைத்துறை அமைச்சகம்
காலாவதியாகும் ஓட்டுனர் உரிமங்கள் மற்றும் வாகனப் பதிவு சான்றுகள் ஜூன் 30 வரை செல்லுபடியாகும். தகுதிநிலை சான்று, பெர்மிட்டுகள், ஓட்டுனர் உரிமம், பதிவு மற்றும் இதர மோட்டார் வாகன ஆவணங்களும் இதில் உள்ளடங்கும்
மோட்டார் வாகன ஓட்டுனர் உரிமம், பெர்மிட்டுகள் மற்றும் பதிவு போன்ற பிப்ரவரி முதல் தேதியிலிருந்து காலாவதியாகின்ற ஆவணங்களின் செல்லுபடியாகும் காலத்தை மத்திய சாலைப் போக்குவரத்து மற்றும் நெடுஞ்சாலைகள் அமைச்சகம் நீட்டித்து உள்ளது. அனைத்து மாநிலங்கள் மற்றும் யூனியன் பிரதேசங்களுக்கு அனுப்பி உள்ள ஆலோசனை நெறிமுறையில் அமைச்சகமானது இத்தகைய ஆவணங்களின் செல்லுபடியாகும் காலத்தை ஜுன் 30 வரை நீட்டிக்குமாறு கேட்டுக் கொண்டுள்ளது.
நாட்டில் நிலவுகின்ற தேசிய அளவிலான பொது முடக்கம் மற்றும் அரசு போக்குவரத்து அலுவலகங்கள் மூடப்பட்டுள்ள நிலையில் பல்வேறு மோட்டார் வாகன ஆவணங்களை புதுப்பிப்பதில் பொதுமக்கள் எதிர்கொள்ளும் சிக்கல்களை தவிர்ப்பதற்காக இந்த முடிவு எடுக்கப்பட்டு உள்ளது.
தகுதிநிலை சான்று, பெர்மிட்டுகள் , ஓட்டுனர் உரிமம், பதிவுச்சான்று அல்லது மோட்டார் வாகன விதிகளின் கீழ் தேவைப்படும் இதர ஆவணங்கள் ஆகியனவும் இதில் அடங்கும்.
அனைத்து மாநிலங்களையும் இந்த ஆலோசனையின் அவசியத்தைப் புரிந்து கொண்டு செயல்படுமாறு அமைச்சகம் கேட்டுக் கொண்டுள்ளது. அப்போதுதான் பொதுமக்கள், இன்றியமையாத சேவைகளை வழங்குவதில் ஈடுபட்டுள்ள வாகன இயக்குனர்கள் மற்றும் நிறுவனங்கள் துன்புறுத்தலுக்கு ஆளாகமலும் அதிக சிரமம் இல்லாமலும் செயல்பட முடியும்.
PIB Headquarters
சென்னை விமான நிலையத்தில் ரூ.63 லட்சம் மதிப்புள்ள 1.53 கிலோ தங்கம், ரூ.14.30 லட்சம் மதிப்புள்ள அமெரிக்க டாலர்கள் சுங்கத்துறையினரால் பறிமுதல் – இருவர் கைது
ஞாயிறன்று இரவு கொழும்புவிலிருந்து ஏர் இண்டியா விமானம் மூலம் சென்னை வந்த ராமநாதபுரத்தைச் சேர்ந்த ஷாவூசன் பரே  என்பவரை விமான நிலைய வெளியேறும் பகுதியில் சுங்கத் துறையினர் வழிமறித்து விசாரித்தனர். அப்போது தங்கப்பசை அடங்கிய பொட்டலங்களை தமது மலக்குடலில் மறைத்து வைத்து கடத்தி வந்திருப்பதை அவர் ஒப்புக் கொண்டார். இதையடுத்து அவரிடம் நடத்திய சோதனையில், 3 பொட்டலங்களாக வைக்கப்பட்டிருந்த ரூ.11.9 லட்சம் மதிப்புள்ள 290 கிராம் தங்கம் பறிமுதல் செய்யப்பட்டது.
திங்களன்று காலை ஏர் இண்டியா விமானம் மூலம் கொழும்பு செல்லவிருந்த இலங்கையைச் சேர்ந்த சசிகா ரூபினி  மற்றும் வசந்தி  ஆகிய இரண்டு பெண்களை, விமான நிலைய நுண்ணறிவுப் பிரிவு அதிகாரிகள் புறப்பாடு பகுதியில் வழிமறித்து சோதனையிட்டதில், அவர்களது கைப்பையில் 100 டாலர்கள் மதிப்பிலான 20,300 அமெரிக்க டாலர்கள் பறிமுதல் செய்யப்பட்டது. இந்திய ரூபாயில் இது ரூ.14.30 லட்சம் மதிப்புடையதாகும்.
வேறு இரு சம்பவங்களில், துபாயில் இருந்து ஏர் இண்டியா விமானம் மூலம் வந்த நாகப்பட்டினத்தைச் சேர்ந்த முகமது ரிபாயுதீன் , சென்னையைச் சேர்ந்த சீனி இப்ராஹிம்  ஆகியோரை விமான நிலைய வெளியேறும் பகுதியில் வழிமறித்து சோதனையிட்டதில், ரிபாயுதீனின் பேண்ட் பையிலிருந்து 115 கிராம் எடையுள்ள தங்கச் சங்கிலி கைப்பற்றப்பட்டது. மேலும் அவர்கள் இருவரையும் சோதனையிட்டதில், இருவரும் தலா 3 பொட்டலங்களில் பசை வடிவிலான தங்கத்தை மலக்குடலில் மறைத்து கடத்தி வந்தது கண்டறியப்பட்டு 660 கிராம் எடையுள்ள தங்கம் கைப்பற்றப்பட்டது. மொத்தத்தில் ரூ.32.18 லட்சம் மதிப்புள்ள 782 கிராம் கைப்பற்றப்பட்டது. இதுதொடர்பான ஒரு பயணி கைது செய்யப்பட்டார்.
இதுதவிர, அபுதாபியில் இருந்து எட்டிகாட் விமானம் மூலம் வந்த திருச்சியைச் சேர்ந்த ஹிக்மத்துல்லா  என்பவரை விமான நிலைய வெளியேறும் பகுதியில் வழிமறித்து விசாரித்ததில், தங்கத்தை ரப்பரில் சுற்றி மலக்குடலில் மறைத்து கடத்தி வந்ததை ஒப்புக் கொண்டார். இதையடுத்து, அவரிடம் இருந்து 3 பொட்டலங்களில் வைக்கப்பட்டிருந்த ரூ.18.80 லட்சம் மதிப்புள்ள தங்கம் பறிமுதல் செய்யப்பட்டது. இதுதொடர்பாக ஒருவர் கைது செய்யப்பட்டார்.
ஆகமொத்தம், ரூ.63 லட்சம் மதிப்புள்ள 1.53 கிலோ தங்கமும், ரூ.14.30 லட்சம் மதிப்புள்ள அமெரிக்க டாலர்களும்  கைப்பற்றப்பட்டு, மேல்விசாரணை நடத்தப்பட்டு வருவதாக சென்னை சர்வதேச விமான நிலைய சுங்கத் துறை ஆணையர் வெளியிட்டுள்ள செய்திக் குறிப்பில் தெரிவிக்கப்பட்டுள்ளது.
நிதி அமைச்சகம்
எட்டு மாநிலங்களில் ரூ 2,903.80 கோடி மதிப்பிலான மூலதன செலவின திட்டங்களுக்கு நிதி அமைச்சகம் ஒப்புதல்
‘2021-22-க்கான மூலதன செலவுகளுக்கு மாநிலங்களுக்கு சிறப்பு உதவி’ என்ற திட்டத்தின் கீழ் எட்டு மாநிலங்களில் ரூ 2,903.80 கோடி மதிப்பிலான திட்டங்களுக்கு நிதி அமைச்சகத்தின் செலவினங்கள் துறை ஒப்புதல் அளித்துள்ளது.
மேலும், பீகார், சத்தீஸ்கர், இமாச்சலப் பிரதேசம், மத்தியப் பிரதேசம், மகாராஷ்டிரா, பஞ்சாப், சிக்கிம் மற்றும் தெலங்கானா ஆகிய இந்த எட்டு மாநிலங்களுக்கு ரூ 1,393.83 கோடியை அமைச்சகம் வெளியிட்டுள்ளது.
கொவிட்-19 பெருந்தொற்றின் இரண்டாவது அலையை அடுத்து மூலதனச் செலவின் முக்கியத்துவம் மற்றும் மாநில அரசுகளுக்கு தேவைப்படும் நிதி ஆதாரம் ஆகியவற்றை கருத்தில் கொண்டு '2021-22-க்கான மூலதன செலவினங்களுக்கான மாநிலங்களுக்கு சிறப்பு உதவி' திட்டம் 29 ஏப்ரல், 2021 அன்று தொடங்கப்பட்டது.
இத்திட்டத்தின் கீழ், மாநில அரசுகளுக்கு 50 வருட வட்டி இல்லாத கடனாக சிறப்பு உதவி வழங்கப்படுகிறது. 2021-22 நிதியாண்டில் ரூ 15,000 கோடிக்கு மிகாமல் இது வழங்கப்படுகிறது. இந்த திட்டம் மூன்று பகுதிகளைக் கொண்டுள்ளது.
இதேபோன்ற திட்டமான '2020-21-க்கான மூலதன செலவினங்களுக்கான மாநிலங்களுக்கு சிறப்பு உதவி' கடந்த நிதியாண்டில் நிதி அமைச்சகத்தால் தொடங்கப்பட்டது. இத்திட்டத்தின் கீழ், 27 மாநிலங்களின் ரூ 11,911.79 கோடி மதிப்பிலான திட்டங்களுக்கு செலவினத் துறையால் ஒப்புதல் அளிக்கப்பட்டது. 2020-21-ல் ரூ 11,830.29 கோடி மாநிலங்களுக்கு வழங்கப்பட்டது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1757926
அறிவியல் மற்றும் தொழில்நுட்பத்துறை
“செயலூக்கமான மருந்து மூலப்பொருட்கள் – தற்போதைய நிலைமை, பிரச்சனைகள், தொழில்நுட்பத் தயார்நிலை மற்றும் சவால்கள்” என்ற அறிக்கையை டிஃபாக்  வெளியிட்டு உள்ளது
பொருளாதார ரீதியில் சிக்கனமாகத் தயாரிக்கும் அளவுக்கு நாட்டில் செயலூக்கமான மருந்து மூலப்பொருட்கள்  உற்பத்தியை அதிகரிக்கும் தேவை உள்ளதாக டிஃபாக் அறிக்கை கூறுகிறது. உற்பத்தியில் முன்னுரிமை கொடுக்க வேண்டிய அடையாளம் காணப்பட்ட செயலூக்கமான மருந்து மூலப்பொருட்களின் பட்டியலை இந்த அறிக்கை தருவதோடு அதனால் கிடைக்கும் அனுகூலங்களையும் எடுத்துரைக்கிறது.
செயலூக்கமான மருந்து மூலப்பொருட்கள் - தற்போதைய நிலைமை, பிரச்சனைகள், தொழில்நுட்பத் தயார்நிலை மற்றும் சவால்கள்” என்ற தலைப்பிலான அறிக்கையை அண்மையில் இந்திய அரசின் அறிவியல் மற்றும் தொழில்நுட்பத் தகவல் முன்னறிவிப்பு மற்றும் மதிப்பீட்டுக் கவுன்சில் டிஃபாக் வெளியிட்டு உள்ளது.
“இந்தியாவில் தயாரியுங்கள் : கோவிட்-19க்கு பிறகான காலம் என்பதற்கு முக்கியத்துவம் கொடுக்கும் நடவடிக்கைகள் என்ற வெள்ளை அறிக்கையுடன் இதனை மத்திய அறிவியல் மற்றும் தொழில்நுட்பம், சுகாதாரம் மற்றும் குடும்ப நலம், பூமி அறிவியல் துறைகளுக்கான அமைச்சர் டாக்டர் ஹர்ஷ் வர்தன் 10-7-2020 அன்று நடைபெற்ற ஒரு மெய்நிகர் நிகழ்ச்சியில் வெளியிட்டார்.
தொழில்நுட்ப மேம்பாட்டு அம்சத்தை அதிகரித்தல், இயக்க அடிப்படையிலான வேதிப்பொருள் பொறியியல் மேம்பாட்டுக்கான தேவை, மூலக்கூறுகளைத் தடையில்லாமல் ஒருங்கிணைப்பதற்கான நிர்ணயிக்கப்பட்ட இலக்குகள், இந்தியாவில் பொது உள்கட்டமைப்பு வசதிகளுடன் கூடிய பெரிய அளவிலான மருந்து உற்பத்தி தொகுப்பிடங்களை உருவாக்குதல், செலவைக் குறைக்கும் விதமாகவும் ஃபுளோரின் சேர்க்கும் முறையிலும் செயல் முறைகளின் படிநிலைகளை குறைப்பதற்கான உயிர்வினையூக்கம் முறையை உருவாக்குவதற்கான தொழில்நுட்ப உள்கட்டமைப்பு அதிக அளவிலும் தொழில்நுட்ப பொருளாதார வகையில் ஏற்புடையதாக இருக்கும் வகையிலும், நொதித்தல் பிரிவில் முதலீட்டுக்கு முன்னுரிமை தருதல், ஆபத்தான வேதிவினைகள், தொடர் வேதிவினை நிகழ்வு, கிரையோஜெனிக் வினைகள் மற்றும் ஊடுசவ்வுத் தொழில்நுட்பம் ஆகியவற்றை மேம்படுத்துவதற்கான நடவடிக்கைகள் இந்த வேதிப்பொருள் பொறியியலின் கீழ் மேற்கொள்ளப்படும்.
வணிகம் மற்றும் தொழில்துறை அமைச்சகம்
இந்தியா அளிக்கும் அபரிமிதமான வர்த்தக வாய்ப்புகள் பற்றி உலக நாடுகளுக்குத் தெரிவிக்குமாறு வெளிநாடு வாழ் இந்தியர்களுக்கு மத்திய அமைச்சர் திரு பியூஷ் கோயல் கோரிக்கை
அமெரிக்காவில் வசிக்கும் இந்தியர்கள் தங்கள் அணுகுமுறையில் மிகவும் தொழில்முறை சார்ந்த மற்றும் புதுமையான அணுகுமுறையைக் கொண்டிருந்தாலும், ஒரே நேரத்தில் இந்திய கலாச்சாரம் மற்றும் மதிப்பு முறையுடன் வலுவான இணைப்பை பேணி வருவதால் இந்தியாவின் ஆன்மா இன்னும் உயிர்ப்புடன் இருப்பதாக மத்திய வர்த்தகம் மற்றும் தொழில்துறை, நுகர்வோர் விவகாரங்கள், உணவு, பொது விநியோகம் மற்றும் ஜவுளித்துறை அமைச்சர் திரு பியூஷ் கோயல் இன்று தெரிவித்தார். சான் ஃபிரான்சிஸ்கோவில் இந்திய வம்சாவழியினருடன் நடைபெற்ற மதிய உணவு நிகழ்ச்சியில் கலந்து கொண்டு பேசிய அவர் இவ்வாறு தெரிவித்தார்.
இந்தியாவிற்கும், வெளிநாடுகளுக்கும் இடையே உள்ள இணைப்பாக சேவை புரியும் இந்திய வம்சாவளியினரின் தனித்துவம் வாய்ந்த நிலையைக் குறிப்பிட்டுப் பேசிய திரு கோயல், இந்தியா அளிக்கும் அபரிமிதமான வர்த்தக வாய்ப்புகள் பற்றி உலக நாடுகளுக்கு தெரிவிக்குமாறு அவர்களைக் கேட்டுக்கொண்டார்.
தற்போது துடிப்புமிக்க புத்தொழில் சூழலியலை இந்தியா கொண்டிருப்பதாகக் கூறிய அமைச்சர், கடந்த 2016-ஆம் ஆண்டு ஸ்டார்ட் அப் இந்தியா திட்டத்தை பிரதமர் திரு நரேந்திர மோடி அறிமுகப்படுத்தியபோது, புதிய கண்டுபிடிப்புகளுக்கு அதிகரித்து வரும் முக்கியத்துவம், புதிய சிந்தனைகளை ஆய்வு செய்யும் இளம் திறமைகள் மற்றும் புதிய தீர்வுகளுக்கான அங்கீகாரமாக அது இருந்தது என்று தெரிவித்தார்.
இந்திய புத்தொழில் நிறுவனங்கள் மற்றும் அமெரிக்காவில் உள்ள முதலீட்டாளர்களுக்கு இடையே ஒருங்கிணைப்பாளராக அரசு செயல்படுவதாகத் தெரிவித்த அவர், இந்தப் பேச்சுவார்த்தையை அடுத்த நிலைக்கு எடுத்துச் செல்ல அவர்கள் ஒருவருக்கொருவர் இணையுமாறு வலியுறுத்தினார். ஒவ்வொரு வாய்ப்பையும் சாதகமான வணிக சூழலை உருவாக்குவதற்காக மாற்றும் முயற்சியில் இந்திய அரசு ஈடுபட்டு வருவதாக திரு பியூஷ் கோயல் கூறினார்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணலாம்: https://www.pib.gov.in/PressReleasePage.aspx?PRID=1857673
பிரதமர் அலுவலகம்
பிரான்ஸ் நாட்டின் ஐரோப்பிய மற்றும் வெளியுறவுத்துறை அமைச்சர் பிரதமருடன் சந்திப்பு
பிரான்ஸ் நாட்டின் ஐரோப்பிய மற்றும் வெளியுறவுத்துறை அமைச்சர் திரு. ஜான் ஈவ்ஸ் லெ டிரியோன் புது தில்லியில் இன்று பிரதமர் திரு. நரேந்திர மோடியை சந்தித்தார்.
பிரதமர் மோடி கடந்த ஜூன் 2017ல் பிரான்ஸ் விஜயத்தின் தொடர்ச்சியாக இருதரப்பு நல்லுறவில் சமீபத்தில் ஏற்பட்டுள்ள முன்னேற்றங்கள் குறித்து பிரான்ஸ் அமைச்சர் பிரதமருக்கு விளக்கினார்.
வளர்ந்து வரும் இந்தியா-பிரான்ஸ் பங்கேற்பிற்கு திரு. லெ டிரியோன் தற்போது வகித்து வரும் பதவியிலும் இதற்கு முன்பு பிரான்ஸ் நாட்டின் பாதுகாப்பு அமைச்சராக வழங்கிய பங்களிப்பிற்கும் பிரதமர் பாரட்டு தெரிவித்தார்.
இந்தியா-பிரான்ஸ் இடையேயான தளத்தகை கூட்டாண்மை, வெறும் இரு தரப்பு உறவுகளுடன் நின்றுவிடாமல் பிராந்திய மற்றும் உலகளாவிய அளவிலும் அமைதி மற்றும் நிலைத்தன்மைக்கும் பாடுபடும் சக்தியாக திகழ வேண்டும் என்றும் பிரதமர் கூறினார்.
அதிபர் மக்ரோனை விரைவில் இந்தியாவில் வரவேற்க தாம் ஆர்வத்துடன் இருப்பதாகவும் பிரதமர் கூறினார்.
சுகாதாரம் மற்றும் குடும்ப நலத்துறை அமைச்சகம்
குடும்பக் கட்டுப்பாடு முன்முயற்சிகள் குறித்த சமீபத்திய தகவல்கள்: தமிழ்நாட்டில் குழந்தை பிறப்பு வீதம்
நாடாளுமன்றத்தின் மக்களவையில் இன்று உறுப்பினரின் கேள்விக்கு எழுத்துப்பூர்வமாக பதிலளித்த மத்திய சுகாதாரம் மற்றும் குடும்ப நலம் இணை அமைச்சர் டாக்டர் பாரதி பிரவீன் பவார் கீழ்காணும் தகவல்களை அளித்தார்.
குடும்ப வளர்ச்சி இயக்கம் , விரிவாக்கப்பட்ட கருத்தடை வசதிகள், கருத்தடை செய்துகொள்வோருக்கான நஷ்டஈடு திட்டம், ஆஷா பணியாளர்கள் மூலம் கருத்தடை சாதனங்களை வீடுகளுக்கே கொண்டு வந்து தருதல் , குடும்பக் கட்டுபாடு தகவல் மேலாண்மை அமைப்பு, ஊடகப் பிரச்சாரம் உள்ளிட்ட பல்வேறு குடும்பக் கட்டுப்பாடு திட்டங்களை அரசு செயல்படுத்தி வருகிறது.
தேசிய ஊரக சுகாதார இயக்கத்தின், இனப்பெருக்கம் மற்றும் குழந்தை ஆரோக்கியம் தொகுப்பின் கீழ் குடும்பக் கட்டுப்பாட்டு நடவடிக்கைகளுக்காக தமிழ்நாட்டில் 2018-19-ல் ரூ 12375.39 லட்சமும், 2019-20-ல் ரூ 11150.52 லட்சமும், 2020-21-ல் ரூ 9032.17 லட்சமும், 2021-22-ல் ரூ 184.98 லட்சமும் பயன்படுத்தப்பட்டுள்ளது.
தமிழ்நாட்டில் 2017-ல் ஆக 17.2 இருந்த பிறப்பு வீதம் 2019-ல் ஆக 14.2 இருந்தது. புதுச்சேரியில் 2017-ல் 13.2 ஆக இருந்த பிறப்பு வீதம் 2019-ல் 13.3 ஆக இருந்தது.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1782605
சுகாதாரம் மற்றும் குடும்ப நலத்துறை அமைச்சகம்
கொரோனா பாதிப்பு:கேரளா, மகாராஷ்டிரா, பஞ்சாப், சத்திஸ்கர், மத்திய பிரதேசத்தில் தினசரி பாதிப்பு உயர்வு
இந்தியாவில் கொரோனா பாதிப்பு தொடர்ந்து குறைந்து வருகிறது. தற்போது சிகிச்சை பெறுவோரின் எண்ணிக்கை 1.43 லட்சமாக  பதிவாகியுள்ளது. இது நாட்டின் மொத்த பாதிப்பில் 1.30 சதவீதமாகும்.
கேரளா, மகாராஷ்டிரா, பஞ்சாப், சத்திஸ்கர், மத்திய பிரதேசம் ஆகிய மாநிலங்களில் அன்றாட பாதிப்பு அதிகரித்து வருகிறது. நாட்டில் தற்போது சிகிச்சை பெற்று வருபவர்களில் 75.87 சதவீதத்தினர் மகாராஷ்டிரா மற்றும் கேரளாவை மட்டுமே சேர்ந்தவர்கள்.
நாட்டில் இதுவரை 21 கோடிக்கும் அதிகமான  பரிசோதனைகள் மேற்கொள்ளப்பட்டுள்ளன.
பிப்ரவரி 20, 2021 காலை 8 மணி வரை, தமிழகத்தில் 3,50,283 பேர், புதுச்சேரியில் 9,126 பேர் உட்பட, நாடு முழுவதும் 1,07,15,204 பயனாளிகளுக்கு கொவிட் தடுப்பூசி போடப்பட்டுள்ளது.
2,22,313 முகாம்களில் 63,28,479 சுகாதாரப் பணியாளர்களுக்கும் , 8,47,161 சுகாதாரப் பணியாளர்களுக்கும் , 35,39,564 முன்கள ஊழியர்களுக்கும்  தடுப்பூசிகள் போடப்பட்டுள்ளன.
தடுப்பூசி வழங்கும் திட்டத்தின் 35-ஆம் நாளில்  10,851 முகாம்களில் 5,27,197 பயனாளிகளுக்கு  நாடு முழுவதும் தடுப்பூசி போடப்பட்டுள்ளது.
நாட்டில் குணமடைந்தவர்களின் எண்ணிக்கை 1,06,67,741 ஆக அதிகரித்துள்ளது. இதன்மூலம் குணமடைந்தவர்களின் எண்ணிக்கை 97.27 சதவீதமாக பதிவாகியுள்ளது.
கடந்த 24 மணி நேரத்தில் 10,307 பேர் குணமடைந்து வீடு திரும்பியுள்ளனர்.
கடந்த 24 மணி நேரத்தில் அதிகபட்சமாக மகாராஷ்டிராவில் 6,112 பேரும், கேரளாவில் 4,505 பேரும், தமிழ்நாட்டில் 448 பேரும் புதிதாக தொற்றுக்கு ஆளாகியுள்ளனர்.
கடந்த 24 மணிநேரத்தில் 101 உயிரிழப்புகள் ஏற்பட்டுள்ளன.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1699596
(Visitor Counter : 163
ரெயில்வே அமைச்சகம்
இந்த கோவிட்-19 ஊரடங்கு நேரத்தில் உள்கட்டமைப்பு துறைக்குத் தேவையானவற்றை இந்திய ரயில்வே தொடர்ந்து வழங்கி வருகிறது
இந்த கோவிட்-19 ஊரடங்கு நேரத்தில் உள்கட்டமைப்பு துறைக்குத் தேவையானவற்றை இந்திய ரயில்வே தொடர்ந்து வழங்கி வருகிறது. மேலும், அத்துறைக்கான விநியோகச் சங்கிலி இணைப்பை மேம்படுத்தியும் உள்ளது.
கோவிட்-19 ஊரடங்கு நேரத்தில், இந்திய ரயில்வே தொடர்ந்து உள்கட்டமைப்புத் துறைக்குத் தேவையானவற்றை வழங்கி வருகிறது.
2020 ஏப்ரல் 1 முதல் ஏப்ரல் 11ஆம் தேதி வரையிலான முதல் 11 நாட்களில், ரயில்வே 1,92,165 பெட்டிகளில் நிலக்கரி, 13,276 பெட்டிகளில் பெட்ரோலியப் பொருள்களை  ஏற்றிச் சென்றுள்ளது.
பொருள்களின் தடையற்ற இயக்கத்துக்காக ரயில்வே அமைச்சகத்தின் சார்பில், அவசர கால சரக்குக் கட்டுப்பாட்டு மையம் ஒன்று அமைக்கப்பட்டு கண்காணிக்கப்படுகிறது. இந்திய ரயில்வேயும், மத்திய உள்துறை விவகாரங்கள் அமைச்சகமும், மாநில அரசுகளுடன் தொடர்பு வைத்துக் கொண்டு, ஏதாவது பிரச்சினை ஏற்பட்டால் உடனடியாக அதை களைந்து வருகின்றன.
(Visitor Counter : 107
பிரதமர் அலுவலகம்
சர்வதேச செவிலியர் தினத்தன்று செவிலியர்களுக்கு பிரதமர் நன்றி தெரிவித்தார்.
சர்வதேச செவிலியர் தினத்தை முன்னிட்டு பிரதமர், திரு. நரேந்திர மோடி செவிலியர்களுக்கு நன்றி தெரிவித்தார் .
"நமது பூமியை ஆரோக்கியமாக வைத்திருப்பதற்கு இருபத்தி நான்கு மணி நேரமும் உழைக்கும் தனிச் சிறப்புடைய செவிலியர்களுக்கு நன்றி தெரிவிக்கும் சிறப்பு வாய்ந்த தினம் சர்வதேச செவிலியர் தினமாகும். தற்சமயம், கொவிட்-19ஐ தோற்கடிக்க அவர்கள் சிறப்பான பணிகளைச் செய்து வருகிறார்கள். செவிலியர்களுக்கும் அவர்களின் குடும்பத்தினருக்கும் நாம் மிகவும் நன்றிக்கடன் பட்டிருக்கிறோம்.
ப்ளோரென்ஸ் நைட்டிங்கேலால் உந்தப்பட்டு, கடினமாக உழைக்கும், அளவுக்கதிகமான இரக்கத்தின் இருப்பிடமாக நமது செவிலியர்கள் உள்ளனர். செவிலியர்களின் நலனுக்குத் தொடர்ந்து உழைக்கவும், சுகாதாரப் பராமரிப்பை அளிப்பவர்கள் போதுமான அளவில் இருப்பதை உறுதி செய்யும் வண்ணமும் இந்தத் துறையில் வாய்ப்புகளை உருவாக்க கூடுதல் கவனம் செலுத்துவதற்கும் இன்று நாம் மீண்டும் உறுதி ஏற்போம்," என்று பிரதமர் கூறினார்.
குடியரசுத் துணைத் தலைவர் செயலகம்
வடகிழக்கு பகுதியின் வளர்ச்சி இல்லாமல், இந்தியாவின் வளர்ச்சி முழுமையற்றது: குடியரசு துணைத் தலைவர்
வடகிழக்கு பகுதியின் வளர்ச்சி இல்லாமல், இந்தியாவின் வளர்ச்சி முழுமையற்றது என குடியரசு துணைத் தலைவர் திரு எம். வெங்கையா நாயுடு கூறியுள்ளார்.
மணிப்பூர் இம்பாலில், உயிரியல் வளங்கள் மற்றும் நிலையான மேம்பாட்டு நிறுவனம்  ஏற்பாடு செய்த ‘இந்தியாவின் வடகிழக்கு பிராந்தியத்தின் உயிரியல் ஆதாரங்களிலிருந்து உயிரி பொருளாதாரம்’ பற்றிய தேசிய கருத்தரங்கில் குடியரசு துணைத் தலைவர் திரு.எம். வெங்கையா நாயுடு கலந்து கொண்டு பேசியதாவது:
நாட்டின் உருவாக்கத்தில், விஞ்ஞானிகளின் பங்களிப்பு பாராட்டுக்குரியது. நாட்டின் எதிர்காலம் விஞ்ஞானிகளின் கையில்தான் உள்ளது. இந்தியாவை மீண்டும் விஷ்வகுருவாக மாற்ற ஆராய்ச்சியாளர்களும், விஞ்ஞானிகளும் இணைந்து பணியாற்ற வேண்டும். விவேகமான சிந்தனை மற்றும் அறிவியல் மனநிலை முற்போக்கான நாட்டின் அடித்தளம். இந்தியாவை வேகமாக முன்னேற்றத் தேவையான கல்வி, பயிற்சி அனைத்தும் விஞ்ஞானிகளிடம் உள்ளது.
வடகிழக்கு பகுதியின் வளர்ச்சி இல்லாமல், இந்தியாவின் வளர்ச்சி முழுமையற்றது. வடகிழக்கு பகுதியின் வளர்ச்சிக்கு மத்திய அரசு முக்கியத்துவம் அளிக்கிறது. வளர்ச்சி மற்றும் செழிப்புக்கு அனைத்து மாநிலங்களும் இணைந்து பணியாற்ற வேண்டும். வளர்ச்சிக்கு அமைதி முக்கியம். நாட்டின் ஒற்றுமை மற்றும் ஒருங்கிணைப்பில் எந்த சமரசமும் இருக்க முடியாது.
ஏழைகளுக்கான நிதி சரியாக சென்றடைய வேண்டும். நிர்வாகத்தில் தாய்மொழியை பயன்படுத்த வேண்டும். வளர்ச்சி திட்டங்கள் குறித்த தகவலை, கிராம மக்களுக்கு உள்ளூர் மொழியில் அளிக்க வேண்டும்.
இவ்வாறு திரு வெங்கையா நாயுடு பேசினார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1761183
-----
(Visitor Counter : 165
சுகாதாரம் மற்றும் குடும்ப நலத்துறை அமைச்சகம்
கோவிட் பற்றிய சமீபத்திய தகவல்கள்
கடந்த 24 மணிநேரத்தில் கோவிட்-19 நோயால் பாதிக்கப்பட்டிருந்த 4 ஆயிரத்து 611 பேர் குணமடைந்திருக்கிறார்கள். இதையடுத்து இதுவரை மொத்தம் ஒரு லட்சத்து 14 ஆயிரத்து 73 நோயாளிகள் குணமடைந்துள்ளனர். நோயாளிகளில் குணமடைவோர் 48..20 சதவிகிதம். தற்போது ஒரு லட்சத்து 15 ஆயிரத்து 942 பேர், கோவிட்- 19 நோயால் பாதிக்கப்பட்டிருக்கிறார்கள். இவர்கள் அனைவரும் மருத்துவக் கண்காணிப்பின் கீழ் உள்ளனர்.
நோய்த்தொற்று உள்ளவர்களிடையே நோவல் கொரோனா வைரஸ் உள்ளதா என்பதைக் கண்டறிவதற்கான பரிசோதனை செய்யும் திறனை இந்திய மருத்துவ ஆராய்ச்சிக் கழகம் ICMR மேலும் விரிவுபடுத்தியுள்ளது. பரிசோதனை செய்வதற்கான அரசு ஆய்வுக்கூடங்கள் 520 ஆக அதிகரிக்கப்பட்டுள்ளது. தனியார் ஆய்வுக்கூடங்கள் 222 ஆக அதிகரிக்கப்பட்டுள்ளது . கடந்த 24 மணி நேரத்தில் ஒரு லட்சத்து 37 ஆயிரத்து 938 மாதிரிகள் பரிசோதனை செய்யப்பட்டுள்ளன. இதுவரை பரிசோதிக்கப்பட்ட மொத்த மாதிரிகள் 45 24 317.
(
பிரதமர் அலுவலகம்
75-வது ஆண்டு சுதந்திர தினத்தை நினைவுகூரும் வகையில் புள்ளியியல் மற்றும் திட்ட அமலாக்க அமைச்சகம் சார்பில் 75-வது ஆண்டு சுதந்திரதின அமிர்தப் பெருவிழா கொண்டாட்டம்
புள்ளியியல் மற்றும் திட்ட அமலாக்க அமைச்சகம், 75-வது ஆண்டு சுதந்திர தின அமிர்தப் பெருவிழாவை ஜூன் 27 முதல் தொடர் நிகழ்ச்சிகளின் மூலம் கொண்டாடியது. இதன்ஒரு பகுதியாக, புள்ளியில் மற்றும் திட்ட அமலாக்கதுறை அமைச்சகத்தின், நாடாளுமன்ற உறுப்பினர்கள் தொகுதி மேம்பாட்டுத் திட்டம் மற்றும் ஒருங்கிணைந்த மேலாண்மைத் திட்டப் பிரிவு, 28 ஜூன் 2022 அன்று, புதுதில்லியிலுள்ள முனிசிபல் கவுன்சிலின் மாநாட்டு மைய அரங்கில் அரைநாள் நிகழ்ச்சிக்கு ஏற்பாடு செய்திருந்தது.
புள்ளியியல் மற்றும் திட்ட அமலாக்கத்துறை அமைச்சர் திரு. ராவ் இந்தர்ஜித் சிங் இந்த நிகழ்ச்சியைத் தொடங்கி வைத்தார்.
நாட்டின் சொத்துக்களை மேம்படுத்துவதில், நாடாளுமன்ற உறுப்பினர்கள் தொகுதி மேம்பாட்டுத் திட்டத்தின் செயல்பாடுகள் உள்ளிட்ட அம்சங்கள், நாடகம் மற்றும் குறும்படம் மூலம் விளக்கப்பட்டது.
நிதி அமைச்சகம்
மாநிலங்களின் திறன் மேம்பாட்டிற்காக ‘பொது தனியார் கூட்டணி’ பற்றிய இரண்டு வாரகால பயிற்சித் திட்டம்: பொருளாதார விவகாரங்கள் துறை ஏற்பாடு
மாநிலங்களின் திறன் மேம்பாட்டிற்காக 'பொது தனியார் கூட்டணி’ தொடர்பாக மத்திய நிதி அமைச்சகத்தின் பொருளாதார விவகாரங்கள் துறை மற்றும் பெங்களூருவில் உள்ள இந்திய மேலாண்மைக் கழகம் ஆகியவை நடத்தும் இரண்டு வாரகால மேம்பட்ட அளவிலான காணொலி பயிற்சித் திட்டம் இன்று தொடங்கியது.
பொருளாதார விவகாரங்கள் துறையின் கூடுதல் செயலாளர் திரு கே. ராஜாராமன் துவக்கி வைத்த இந்த பயிற்சித் திட்டத்தில், துறையின் இணைச் செயலாளர் திரு பல்தேவ் புருஷார்த்தா துவக்க உரை வழங்கினார். பெங்களூரு இந்திய மேலாண்மைக் கழகத்தின் நிர்வாக கல்வித் திட்டங்களின் தலைவர் பேராசிரியர் ஜி சைனேஷ், பேராசிரியர் ஜி. ரகுராம், பேராசிரியர் ஆர்.டி. கிருஷ்ணன் மற்றும் பேராசிரியர் அனில் பி. சூரஜ் ஆகியோர் சிறப்புரை வழங்கினார்கள். பொருளாதார விவகாரங்கள் துறையின் துணைச் செயலாளர் டாக்டர் மோலிஸ்ரீ நன்றியுரை வழங்கினார்.
உள்கட்டமைப்புத் துறையில் ஈடுபடும் மாநில அரசுகளின் உயர் அதிகாரிகளுக்காக இந்த மேம்பட்ட அளவிலான பயிற்சித் திட்டம் ஏற்பாடு செய்யப்பட்டுள்ளது. குஜராத், தில்லி, கர்நாடகா, ராஜஸ்தான், உத்தரப் பிரதேசம், ஹரியானா, ஜார்கண்ட், மேகாலயா, அசாம், மணிப்பூர் மற்றும் சிக்கிம் ஆகிய மாநில அரசுகளைச் சேர்ந்த 25 அதிகாரிகள் இதில் கலந்து கொண்டுள்ளனர்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1754570
பிரதமர் அலுவலகம்
பருவநிலை குறித்த தலைவர்களின் உச்சி மாநாடு 2021-ல் பிரதமரின் உரை
மேன்மைமிகு அதிபர் பிடன் அவர்களே,
மதிப்புமிகு சக பணியாளர்களே,
பூமியில் வசிக்கும் எனது சக குடிமக்களே,
வணக்கம்!
இந்த முன்முயற்சிக்காக அதிபர் பிடனுக்கு நான் நன்றி தெரிவித்துக் கொள்கிறேன். உலகளாவிய பெருந்தொற்றுக்கு எதிராக மனிதகுலம் தற்போது போராடிக் கொண்டிருக்கிறது. பருவநிலை மாற்றத்தின் பெரும் அச்சுறுத்தல் இன்னும் மறையவில்லை என்பதை சரியான நேரத்தில் நினைவூட்டும் விதத்தில் இந்த நிகழ்ச்சி அமைந்துள்ளது.
உண்மையில், பருவநிலை மாற்றம் என்பது உலகில் உள்ள பல லட்சக்கணக்கானோர் எதிர்கொண்டு வரும் உண்மையாகும். அவர்களது வாழ்க்கையும், வாழ்வாதாரமும் எதிர்மறை விளைவுகளை ஏற்கனவே சந்தித்து வருகின்றன.
நண்பர்களே,
பருவநிலை மாற்றத்தை மனிதகுலம் எதிர்கொள்வதற்கு வலுவான நடவடிக்கை தேவைப்படுகிறது. மிகவும் வேகமாக, பெரிய மற்றும் சர்வதேச அளவில் அத்தகைய நடவடிக்கையை நாம் எடுக்க வேண்டும். இந்தியாவில் இருக்கும் நாங்கள் எங்களது பங்களிப்பை செய்து வருகிறோம்.
2030-க்குள் 450 ஜிகாவாட் புதுப்பிக்கத்தக்க எரிசக்தி எனும் எங்களது இலக்கு எங்களின் உறுதியை காட்டுகிறது.
வளர்ச்சி சவால்களுக்கு இடையில், தூய்மை எரிசக்தி, எரிசக்தி சிக்கனம், காடு வளர்ப்பு மற்றும் பல்லுயிர்களின் பாதுகாப்புக்கு பல்வேறு வலுவான நடவடிக்கைகளை நாங்கள் எடுத்துள்ளோம். இவற்றின் காரணமாக தேசிய முடிவெடுக்கப்பட்ட பங்களிப்பு 2-டிகிரி-செல்சியசுக்கு இணக்கமாக உள்ள சில நாடுகளில் இந்தியாவும் ஒன்றாக உள்ளது.
சர்வதேச சூரிய சக்தி கூட்டணி, லீட் ஐடி மற்றும் பேரிடர் எதிர்ப்பு உள்கட்டமைப்பு ஆகிய சர்வதேச முன்முயற்சிகளுக்கும் நாங்கள் ஆதரவளித்துள்ளோம்.
நண்பர்களே,
பருவநிலையில் அக்கறையுள்ள வளரும் நாடான இந்தியா, எங்கள் நாட்டில் நீடித்த வளர்ச்சிக்கான மாதிரிகளை உருவாக்குவதற்காக பங்குதாரர்களை வரவேற்கிறது. பசுமை நிதி மற்றும் தூய்மை தொழில்நுட்பங்கள் குறைந்த விலையில் தேவைப்படும் இதர வளரும் நாடுகளுக்கும் இது உதவும்.
இதன் காரணமாகத் தான், 'இந்திய-அமெரிக்க பருவநிலை மற்றும் தூய்மை எரிசக்தி லட்சியம் 2030 கூட்டணி"-ஐ அதிபர் பிடனும் நானும் தொடங்குகிறோம். முதலீடுகளை ஈர்க்கவும், தூய்மை தொழில்நுட்பங்களை வெளிப்படுத்தவும், பசுமை கூட்டணிகளை உருவாக்கவும் நாங்கள் இணைந்து உதவுவோம்.
நண்பர்களே,
இன்றைக்கு, சர்வதேச பருவநிலை நடவடிக்கையை நாம் விவாதித்துக் கொண்டிருக்கும் சமயத்தில், உங்களுக்கு ஒன்றை சொல்லிக்கொள்ள நான் விரும்புகிறேன். இந்தியாவில் தனி மனித கரியமில தடம் சர்வதேச சராசரியை விட 60 சதவீதம் குறைவாகும். நீடித்த பாரம்பரிய செயல்பாடுகளில் எங்களது வாழ்க்கைமுறையின் வேர்கள் இன்னும் உள்ளதால் இது சாத்தியமாகியுள்ளது.
எனவே, பருவநிலை மாற்ற நடவடிக்கையில் வாழ்க்கைமுறை மாற்றத்தின் முக்கியத்துவதை வலியுறுத்த இன்றைக்கு நான் விரும்புகிறேன். நீடித்த வாழ்க்கைமுறை மற்றும் 'மறுபடியும் அடிப்படைகளை நோக்கி' எனும் வழிகாட்டும் தத்துவம் கொவிட்டுக்கு பிந்தைய நமது பொருளாதார யுக்தியின் முக்கிய தூணாக இருத்தல் வேண்டும்.
நண்பர்களே,
மிகப்பெரிய இந்திய துறவியான சுவாமி விவேகானந்தரின் வார்த்தைகளை நான் நினைவுபடுத்துகிறேன். "எழுமின், விழிமின், குறிக்கோளை அடையும் வரை நில்லாது செல்மின்!" என்று பருவநிலை மாற்றத்திற்கு எதிராக அவர் நமக்கு அழைப்பு விடுத்தார்.
நன்றி, உங்கள் அனைவருக்கும் மிக்க நன்றி.
நிதி அமைச்சகம்
நிதி நிலைப்புத் தன்மை மற்றும் மேம்பாட்டு கவுன்சிலின் 27-வது கூட்டத்திற்கு மத்திய நிதியமைச்சர் திருமதி நிர்மலா சீதாராமன் தலைமை தாங்கினார்
புதுதில்லியில் நடைபெற்ற நிதி நிலைப்புத் தன்மை மற்றும் மேம்பாட்டு கவுன்சிலின் 27-வது கூட்டத்திற்கு, மத்திய நிதியமைச்சர் திருமதி நிர்மலா சீதாராமன் தலைமை தாங்கினார். 2023-24-ஆம் ஆண்டு நிதி நிலை அறிக்கை தாக்கல் செய்யப்பட்ட பிறகு நடைபெறும் முதல் கூட்டம் இது என்பது குறிப்பிடத்தக்கது. பொது மக்களின் பொருளாதார நிலை சிறப்பாக அமையவும் அவர்களின் நிதித் தேவைகளை சரியான முறையில் அணுகவும் தேவையான நடவடிக்கைகளை மேற்கொள்ள இந்த ஆலோசனைக் கூட்டம் உதவும் என்று எதிர்பார்க்கப்படுகிறது.
கூட்டத்தில் பேசிய நிதியமைச்சர் திருமதி நிர்மலா சீதாராமன், நிதித் துறை நிலைப்புத் தன்மையை உறுதி செய்வதற்கு முறைப்படுத்துதல் அமைப்புகள், தொடர்ந்து கண்காணிப்பை மேற்கொள்ள வேண்டும் என்று வலியுறுத்தினார். இணக்கச் சுமைகளைக் குறைப்பதற்குத் தேவையான நடவடிக்கைகளை மேற்கொள்ள வேண்டும் என்றும், திறன்மிக்க முறைப்படுத்துதல் சூழலை உருவாக்க வேண்டும் என்றும் அவர் குறிப்பிட்டார். நிதித்துறையில் பெருமளவில் இணையதள சேவைகள் பயன்பாட்டில் இருப்பதால் இணையம் வாயிலான பரிமாற்றப் பாதுகாப்பு முறைகள், தகவல் தொழில்நுட்ப அமைப்புகளின் தயார் நிலை ஆகியவை சிறப்பான முறையில் செயல்படும் வகையில் இந்திய நிதித்துறை அமைப்பின் நிலைப்புத்தன்மையையும் உறுதிப்பாட்டையும் கவனத்தில் கொள்ள வேண்டும் என்று அவர் வலியுறுத்தினார். நிதித்துறையில், கேட்பாரற்று கிடக்கும் வைப்புத்தொகையையும், நிலுவையில் இருக்கும் பல்வேறு கோரிக்கைகளையும் தீர்த்து வைக்கும் வகையில், சிறப்பு செயல்திட்டங்களை வடிவமைக்க வேண்டும் என்று அவர் கேட்டுக்கொண்டார்.
இந்தக் கூட்டத்தில் பொருளாதாரத்தின் மீதான விளைவுகள் குறித்த முன்னெச்சரிக்கை நடவடிக்கைகள் மற்றும் அவற்றை எதிர்கொள்ளத் தேவையான தயார் நிலை, இணக்கச் சுமைகளைக் குறைத்தல், முறைப்படுத்துதலின் தரத்தை மேம்படுத்துதல், பெருநிறுவனங்கள் மற்றும் தனிநபர் கடன் அளவுகளை முறைப்படுத்துதல், உங்கள் வாடிக்கையாளரை அறிந்து கொள்ளுங்கள் என்ற பொருள்படும் கேஒய்சி விதிமுறைகளை எளிதாக்குதல், அரசு பங்குச் சந்தையில் முதலீடு செய்யும் தனிநபர்களுக்கு பாதுகாப்பு அளித்தல், காப்பீடுத் திட்டங்களை அனைத்து மக்களுக்கும் கொண்டு சேர்த்தல் போன்ற பல்வேறு அம்சங்கள் குறித்து விவாதிக்கப்பட்டது.
-----
SM/AP/KPG
(Visitor Counter : 95